《九日登高怀公启公立二先兄》
明代·郑阎

凄凉心绪正堪怜，此日登临倍怆然。无复谩题鹦鹉赋，有怀空怆鹡鸰篇。

烟林叶落深秋后，萝径猿声向夕边。浮世几经人事变，惟馀山色自年年。

作者简介：福建闽县人，字公望。郑关弟。永乐十年进士。授安陆州学正，改无为州，官至广信教授。性质直刚毅，嫉恶不少假借。居官三十年，囊无余资。博通经史医历，能诗善画，有《抑斋集》。